

2022

ᐊᕐᕌᒍᓕᒫᖅᓯᐅᑦ ᐅᓂᒃᑳᖅ

ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ

ᓄᓇᕗᒻᒥ

**ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ**

**ᓄᓇᕗᒻᒥ**

**ᐊᕐᕌᒍᓕᒫᖅᓯᐅᑦ ᐅᓂᒃᑳᖅ**

**ᐊᕐᕌᒍᒧᑦ ᐃᓱᓕᕝᕕᖃᖅᑐᒧᑦ ᑎᓯᐱᕆ 31, 2022**

ᒪᓕᒐᓕᐅᖅᑏᑦ ᓄᓇᕗᒻᒥ:

ᖁᕕᐊᓱᒃᑐᖓ ᑐᓂᓯᔪᓐᓇᕋᒪ ᐊᕐᕌᒍᓕᒫᖅᓯᐅᒻᒥᒃ ᐅᓂᒃᑳᒥᒃ ᓄᓇᕗᒻᒥ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ ᐊᕐᕌᒍᒋᔭᒧᑦ ᐃᓱᓕᕝᕕᖃᖅᑐᒧᑦ ᑎᓯᐱᕆ 31, 2022−ᒧᑦ.

***ᐅᓂᒃᑳᖅ ᐊᑎᓕᐅᖅᑕᐅᔪᖅ ᐆᒧᖓ:***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ᒥᓂᔅᑕ ᑕᐃᕕᑎ ᔪᐊᓇᓯ

ᒥᓂᔅᑕ ᑲᒪᒋᔭᒃᓴᓕᒃ ᐆᒻᒪᖅᑯᑎᓕᕆᔨᒃᑯᑦ

ᕿᒥᕐᕈᔩᑦ ᑲᑎᒪᔨᖏᓐᓄᑦ

ᐊᐃᕆᓕ 12, 2023

ᒪᓕᒐᓕᐅᖅᑎ

ᒥᓂᔅᑕ ᑲᒪᒋᔭᒃᓴᓕᒃ


ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ

ᓄᓇᕗᒻᒥ

ᐊᐃᖓᐃ ᓯᕗᓕᖅᑎ,

ᐱᒃᑯᒋᔭᖃᖅᐳᖓ ᓴᖅᑭᑦᑎᔪᓐᓇᕋᒪ ᐊᕐᕌᒍᓕᒫᖅᓯᒻᒥᒃ ᐅᓂᒃᑲᒥᒃ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ ᓄᓇᕗᒻᒧ ᐊᕐᕌᒍᒋᔭᐅᔪᖅ ᐃᓱᓕᕝᕕᒃᓴᖃᖅᑐᖅ ᑎᓯᐱᕆ 31, 2022−ᒥ.

ᐅᕙᙶᖅᑐᖅ,



ᒫᓂᑲ ᐃᐅᓪ ᑲᓇᔪᖅ

ᐃᒃᓯᕙᐅᑕᖅ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓄᑦ

ᓄᓇᕗᒻᒥ

**ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓄᓇᕗᒻᒧᑦ**

1. **ᑎᓕᓯᔾᔪᑕᐅᓯᒪᔪᑦ**

*ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑕ ᐱᖁᔭᖓᑦ*, ᓴᖅᑭᑕᐅᓚᐅᖅᓯᒪᓪᓗᓂ ᐅᐱᕐᖓᒃᓵᒃᑯᑦ 2001−ᒥ, ᐋᖅᑭᒋᐊᖅᑕᐅᓚᐅᖅᖢᓂᓗ 2010−ᒥ ᐊᐅᔭᒃᑯᑦ, ᐊᔪᙱᑎᑦᑎᕗᖅ ᐱᔪᓐᓇᐅᑎᖃᖅᑎᖦᖢᒋᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓄᓇᕗᒻᒥ ᐅᖃᐅᔾᔪᐃᖃᑦᑕᖁᔨᓪᓗᑎᒃ ᒥᓂᔅᑕᓄᑦ ᐱᔾᔪᑎᖃᖅᖢᑎᒃ ᖃᓄᖅ ᐊᑭᖃᖅᑎᒋᓇᔭᕐᓂᖏᓐᓄᑦ ᐊᑭᓕᕆᐊᖃᖅᑎᑕᐅᓕᖅᐸᒃᑐᓄᓪᓗ ᐊᑭᓕᒐᒃᓴᙳᖅᑎᑕᐅᖃᑦᑕᕐᓂᐊᖅᖢᓂ ᓇᓗᓇᐃᖅᑕᐅᓯᒪᔪᓄᑦ ᐃᒡᓗᒥ ᐆᒻᒪᖅᑯᑎᓄᑦ ᐊᓯᖏᓐᓄᓪᓗ ᐱᔭᒃᓴᓄᑦ ᐱᔭᐅᔪᒪᓯᒪᑎᓪᓗᒋᑦ ᑎᓕᓯᔾᔪᑕᐅᓯᒪᑎᓪᓗᒋᓪᓗ ᒥᓂᔅᑕᒧᑦ ᑲᒪᒋᔭᒃᓴᓕᖕᒧᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᒃ (ᕿᒥᕐᕈᔩᑦ ᑲᑎᒪᔩᑦ).

ᑖᔅᓱᑎᒍᓇᖅ ᐱᖁᔭᖅᑎᒍᑦ, ᓇᓗᓇᐃᖅᑕᐅᓯᒪᔪᖅ ᐃᒡᓗᒥ ᐆᒻᒪᖅᑯᑎᑐᕈᓯᖅ ᓇᓗᓇᐃᖅᑕᐅᕗᖅ ᐃᒪᓐᓇ *ᐃᒡᓗᒥ ᐆᒻᒪᖅᑯᑎ ᐃᓚᒋᔭᐅᓪᓗᓂᓘᓐᓃᑦ ᐊᔾᔨᒌᙱᑦᑐᓄᑦ ᐃᒡᓗᒥ ᐆᒻᒪᖅᑯᑎᑐᕈᓯᕐᓄᑦ ᓇᓗᓇᐃᔭᖅᑕᐅᓯᒪᔪᓄᑦ ᒪᓕᒃᑕᐅᔭᕆᐊᖃᖅᐸᒃᑐᓄᑦ:*

ᐊᒻᒪ ᓱᓕ, ᐃᒡᓗᒥ ᐆᒻᒪᖅᑯᑎᑐᕈᓯᖅ ᐅᑯᓇᙵᑦ ᓇᓕᐊᑐᐃᓐᓇᐅᕗᖅ ᐱᖁᑎᓂᒃ ᐱᔨᑦᑎᕋᐅᑎᓂᒡᓗ ᐃᓄᖕᓄᑦ:

1. *ᑯᐊᐳᕇᓴᒃᑯᑦ ᓇᖕᒥᓂᕆᔭᐅᓪᓗᓂ ᐊᐅᓚᑕᐅᓪᓗᓂᓘᓐᓃᑦ ᓄᓇᕗᑦ ᒐᕙᒪᒃᑯᓐᓂᑦ, ᐊᒻᒪᓗ ᑖᓐᓇ ᐱᖁᔭᖅ ᑖᔅᓱᒧᖓ ᐊᑐᖅᖢᓂ ᐱᖁᔭᑎᒍᓪᓘᓐᓃᑦ ᒪᓕᒐᖅᑎᒍᑦ ᑎᑎᕋᖅᓯᒪᓂᓕᒃ 20(1)(a)−ᒥ:*
2. *ᐱᓕᕆᕝᕕᒋᔭᐅᔪᖅ ᐊᐅᓚᑦᑎᕕᒋᔭᐅᔪᕐᓘᓐᓃᑦ ᓄᓇᕗᑦ ᒐᕙᒪᒃᑯᖏᓐᓂᑦ, ᑖᓐᓇᓗ ᐱᖁᔭᖅ ᐊᑐᕐᓗᒍ ᒪᓕᒐᖅᑎᒍᑦ ᒪᓕᒐᕋᓛᖅᑎᒍᓪᓘᓐᓃᑦ ᐊᖅᑭᒃᑕᐅᓯᒪᔪᑎᒍᑦ ᑎᑎᕋᖅᓯᒪᔪᒥ 20(1)(a)−ᒥ:*
3. *ᐃᓅᓪᓗᓂ ᑲᑐᔾᔨᖃᑎᒌᖑᓪᓗᓂᓘᓐᓃᑦ ᓇᓗᓇᐃᖅᑕᐅᓯᒪᙱᖦᖢᓂ ᑎᑎᕋᖅᓯᒪᓂᖏᓐᓂ (a−ᒥ) ᐅᕝᕙᓘᓐᓃᑦ (b−ᒥ) ᑖᔅᓱᒪ ᐱᖁᔭᐅᑉ ᐊᑐᕐᕕᒋᔭᖏᓐᓂ ᐱᖁᔭᑎᒍᓪᓘᓐᓃᑦ ᒪᓕᒐᕋᓛᖅᑎᒍᓪᓘᓐᓃᑦ ᐋᖅᑭᒃᑕᐅᓯᒪᔪᑎᒍᑦ ᑎᑎᕋᖅᓯᒪᓂᕐᒥ 20(1)(a)−ᒥ.*

ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ, ᑖᓐᓇᐅᑎᓪᓗᒍᓗ ᐅᑯᐊᑦᑕᐅᖅ ᓄᓇᕗᒻᒥ ᐆᒻᒪᖅᑯᑎᓕᕆᔨᒃᑯᑦ, ᑎᒃᑯᐊᖅᑕᐅᓯᒪᑎᓪᓗᒋᑦ ᐃᒡᓗᓂ ᐆᒻᒪᖅᑯᑎᓕᕆᔨᐅᖁᔭᐅᓪᓗᑎᒃ, ᐊᑐᕆᐊᖃᖅᑎᑕᐅᕙᒃᐳᒃ ᐅᑯᑎᒎᓇᖅ, *ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑕ ᐱᖁᔭᒃᑯᑦ.*

1. **ᐱᔾᔪᑎᖓ**

ᐱᔾᔪᑎᒋᔭᖓᑦ ᕿᒥᕐᕈᔩᑦ ᑲᑎᒪᔨᖏᑕ ᓇᓗᓇᐃᔭᖅᓯᒪᑎᓪᓗᒍ ᐊᒡᒍᖅᓯᒪᓂᖓ 7−ᒥ URRC−ᑯᑦ ᐱᖁᔭᕐᒥ:

*ᐱᔾᔪᑎᒋᔭᖏᑦ ᕿᒥᕐᕈᔩᑦ ᑲᑎᒪᔨᖏᑕ ᐃᒪᐃᓕᐅᖃᑦᑕᕐᓂᐊᖅᖢᑎᒃ:*

*(a) ᐅᖃᐅᔾᔪᐃᕙᒡᓗᑎᒃ ᒥᓂᔅᑕᒧᑦ ᑲᒪᔪᒧᑦ ᐃᒡᓗᒥ ᐆᒻᒪᖅᑯᑎᓄᑦ ᐱᔾᔪᑎᖃᕐᓗᓂ ᐊᑐᓕᖅᑎᑦᑎᓪᓚᕆᖕᓂᕐᒥᒃ ᖃᔅᓯᑐᕐᓂᐊᕐᓂᖏᓐᓂᒃ ᐊᑭᓕᕆᐊᖃᖅᐸᒃᑐᓄᓪᓗ ᒪᓕᒃᑐᖃᕐᓗᓂ ᐊᒡᒍᖅᓯᒪᓂᓕᖕᓂᒃ 11−ᒥᑦ 18−ᒧᑦ.*

*(b) ᐅᖃᐅᔾᔪᐃᕙᒡᓗᓂ ᑲᒪᒋᔭᒃᓴᖃᖅᑎᑕᐅᔪᒥᒃ ᒥᓂᔅᑕᒥᒃ ᐃᒡᓗᒥ ᐆᒻᒪᖅᑯᑎᓄᑦ ᐊᓯᐊᓄᑦ ᓇᓗᓇᐃᖅᑕᐅᓯᒪᔪᒧᑦ ᐃᒡᓗᒥ ᐆᒻᒪᖅᑯᑎᓄ ᐱᔾᔪᑎᖃᕐᓗᓂ ᓇᓕᐊᖕᓂᑐᐃᓐᓇᖅ ᐊᐱᖅᑯᑎᒃᓴᓄᑦ ᑖᔅᓱᒪ ᑲᒪᒋᔭᒃᓴᖃᖅᑎᑕᐅᔫᑉ ᒥᓂᔅᑕᐅᑉ ᖃᐅᔨᒋᐊᕐᕕᒋᔪᓐᓇᖅᖢᓂᐅᒃ ᐱᔾᔪᑎᖃᕐᓗᓂ ᐊᑭᖏᓐᓂᒃ, ᐊᑭᓕᕆᐊᖃᓕᖅᐸᒃᑐᓂᑦ ᖃᔅᓯᑐᖅᑎᑕᐅᓂᖏᓪᓗ ᖃᓄᖅ ᐋᖅᑭᒃᓱᖅᓯᒪᖕᒪᖔᑕ,*

*(c) ᐅᖃᐅᔾᔪᐃᕙᒡᓗᓂ ᑲᒪᒋᔭᒃᓴᖃᖅᑎᑕᐅᔪᒥᒃ ᒥᓂᔅᑕᒥᒃ ᓇᓕᐊᖕᓄᑐᐃᓐᓇᖅ ᐃᒡᓗᒥ ᐆᒻᒪᖅᑯᑎᓄᑦ ᐱᔾᔪᑎᖃᕐᓗᓂ ᓇᓕᐊᖕᓂᑐᐃᓐᓇᖅ ᐃᓱᒪᒋᔭᒃᓴᒥᒃ ᐊᒃᑐᐊᓂᓕᖕᒥᒃ ᐃᒡᓗᒥ ᐆᒻᒪᖅᑯᑎᓄᑦ ᑖᔅᓱᒧᖓ ᐊᒃᑐᐊᓂᖃᖅᑐᒧᑦ ᑲᒪᒋᔭᒃᓴᖃᖅᑎᑕᐅᔪᒧᑦ ᒥᓂᔅᑕᒧᑦ ᑕᐃᒪᐃᓕᐅᖁᔭᐅᒍᓂ ᓯᕗᓕᖅᑎᓄᑦ ᑲᑎᒪᔨᒋᔭᐅᔪᓂᑦ,*

*(d) ᐅᖃᐅᔾᔪᐃᕙᒡᓗᓂ ᓇᓕᐊᖕᓂᑐᐃᓐᓇᖅ ᒥᓂᔅᑕᒥᒃ ᐱᔾᔪᑎᖃᕐᓗᓂ ᓇᓕᐊᖕᓂᑐᐃᓐᓇᖅ ᐃᓱᒪᒋᔭᒃᓴᒥᒃ ᐊᒃᑐᐊᓂᓕᖕᒥᒃ ᐊᑭᓕᒐᒃᓴᙳᖅᑎᑕᐅᔪᓄᑦ ᐱᑎᑦᑎᕙᖕᓂᕐᒧᑦ ᐱᖁᑎᓂᒃ ᐱᔨᑦᑎᕋᕐᓂᕆᔭᐅᕙᒃᑐᓂᒡᓗ ᐊᑐᖁᔭᐅᔪᓄᑦ ᒥᓂᔅᑕᒥᑦ ᐅᖃᐅᔾᔪᖅᑕᐅᓯᒪᓪᓗᓂ ᓯᕗᓕᖅᑏᑦ ᑲᑎᒪᔨᖏᓐᓄᑦ,*

*(e) ᐅᖃᐅᔾᔪᐃᕙᒡᓗᓂ ᒥᓂᔅᑕᒥᒃ ᑲᒪᒋᔭᒃᓴᖃᖅᑎᑕᐅᔪᒥᒃ ᖁᓪᓕᖅ ᐊᐅᓚᔪᓐᓇᐅᑎᓕᕆᔨᒃᑯᑦ ᑎᒥᖁᑖᓂᒃ, ᐱᔾᔪᑎᖃᕐᓗᑎᒃ ᐱᓇᔪᒍᓯᒋᔭᐅᔪᓂᒃ ᐱᔪᓐᓇᖅᑎᑕᐅᔪᒪᓗᓂ ᐊᖏᔪᓄᑦ ᐊᑭᑐᔪᓄᑦ ᐱᓕᕆᐊᖑᓇᔭᖅᑐᓄᑦ ᑎᑎᕋᖅᓯᒪᓂᖓᑕ 18.1 ᐊᑖᒍᑦ ᐅᑯᓇᓂ, ᖁᓪᓕᖅ ᐆᓐᒪᖅᑯᑎᖃᖅᑎᑦᑎᕙᖕᓂᕐᒧᑦ ᑯᐅᐳᕇᓴᐅᓂᕐᒧᑦ ᐱᖁᔭᕐᓂ.*

1. **ᑲᑐᔾᔨᖃᑎᒌᑦ**

ᕿᒥᕐᕈᔩᑦ ᑲᑎᒪᔨᖏᑦ ᐃᓚᒋᔭᐅᕝᕕᐅᕗᖅ ᑕᓪᓕᒪᓄᑦ ᐃᓚᒋᔭᐅᔪᓄᑦ ᐃᓂᑖᖅᑎᑕᐅᓯᒪᓪᓗᑎᒃ ᐱᖓᓱᓄᑦ ᐊᕐᕌᒍᓄᑦ. ᒥᓂᔅᑕ ᑲᒪᒋᔭᒃᓴᖃᖅᑎᑕᐅᔪᖅ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᒃ ᐃᓂᑖᖅᑎᑦᑎᕙᒃᐳᖅ ᐃᓚᒋᔭᐅᓂᐊᖅᑐᓂᒃ ᕿᒥᕐᕈᔨᓄᑦ ᑲᑎᒪᔨᓄᑦ ᑎᓕᓯᕙᒃᖢᓂᓗ ᐊᑕᐅᓯᕐᒥᒃ ᐃᓚᒋᔭᐅᔪᒥᒃ ᕿᒥᕐᕈᔨᓂᑦ ᑲᑎᒪᔨᓂᑦ ᑲᑎᒪᑎᑦᑎᔨᒋᔭᐅᓂᐊᖅᑐᒥᒃ ᐊᑕᐅᓯᕐᒥᒡᓗ ᐃᓚᒋᔭᐅᔪᒥᒃ ᑲᑎᒪᑎᑦᑎᔨᐅᑉ ᑐᒡᓕᕆᓂᐊᖅᑕᖓᓂᒃ.

ᐱᒋᐊᖅᖢᒍ ᑎᓯᐱᕆ 31, 2022, ᐅᑯᐊ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔨᓄᑦ ᑲᑎᒪᔨᐅᓚᐅᖅᐳᑦ:

ᒫᓂᑲ ᐃᐅᓪ ᑲᓇᔪᖅ ᐃᒃᓯᕙᐅᑕᖅ

ᒍᕌᒻ ᓛᒃ ᐃᒃᓯᕙᐅᑕᐅᑉ ᑐᒡᓕᐊ

ᕌᐱᓐ ᓯᖕᑭᓕᐅᕐ ᑲᑎᒪᔨ

ᓈᑎᐊ ᓯᑰᓐ ᑲᑎᒪᔨ

ᐱᐅᓪ ᐅᐃᓕᐊᒻᔅ ᑲᑎᒪᔨ

ᑎᒃᑯᐊᖅᑕᐅᓂᖓ ᓈᑎᐊ ᓯᑰᓐ ᐃᓱᓕᑉᐳᖅ. ᒪᓕᓪᓗᒍ ᐃᓚᒍᑕᖅ 3 (6) ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᐱᖁᔭᖅ, ᑲᑎᒪᔩᑦ ᑖᒃᑯᓄᖓ ᕿᒥᕐᕈᔨᒋᔭᐅᔪᓄᑦ ᑲᑎᒪᔨᐅᖃᑕᐅᖏᓐᓇᓲᖑᕗᑦ ᑭᓯᐊᓂ ᑎᓕᔭᐅᒃᑲᓐᓂᕌᖓᑕ ᐅᕝᕙᓘᓐᓃᑦ ᓄᑖᒥᒃ ᑲᑎᒪᔨᑖᒃᑲᓐᓂᕌᖓᑕ.

ᐃᖅᑲᓇᐃᔭᖅᑎᑖᕐᓂᖅ 2022-ᒥ

2022−ᒥ, ᖃᔅᓯᑲᓪᓚᖕᓂᒃ ᐱᓇᔪᒃᑐᖃᖅᓯᒪᕗᖅ ᓇᓂᓯᔪᒪᓪᓗᑎᒃ ᐱᓇᔪᒃᓯᒪᔪᓂᒃ. ᓯᕗᓪᓕᖅ 2022 ᐱᒋᐊᓕᖅᑎᓪᓗᒍ ᓯᕗᓕᖅᑎ ᑎᑎᕋᓚᐅᕐᒪᑦ ᒪᓕᒐᓕᐅᖅᑎᓕᒫᓄᑦ ᓂᕈᐊᕋᔅᓴᓂᒃ ᕿᓂᖅᑐᓂᒃ.

ᑭᖑᓪᓕᖅ ᓴᖅᑭᔮᖅᑎᑦᑎᓂᒃᑯᑦ ᓄᓇᓕᓐᓄᑦ ᐊᐅᓪᓚᖅᑎᑕᐅᓚᐅᖅᑐᖅ. ᐃᖏᕐᕋᓚᐅᖅᑐᖅ ᐅᑐᐱᕆ 1ᒥᑦ ᑎᓯᐱᕆ 1, 2022ᒧᑦ. ᑖᓐᓇ ᑭᖑᓪᓕᖅᐹᖑᔪᖅ ᐅᖓᕝᕙᕆᐊᖅᑕᐅᓯᒪᔪᖅ ᑭᓯᐊᓂ ᐃᓄᒻᒥᑦ ᓄᓇᕗᒻᒥ ᐊᖏᕈᑎᒥᑦ ᓇᓂᓯᔪᖃᕋᓱᐊᕐᓂᖓᓂ.

ᐃᓚᒋᔭᐅᑲᐃᓐᓇᖅᑐᑦ

ᒥᓂᔅᑕ ᑲᒪᒋᔭᒃᓴᓕᒃ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ, ᑕᐃᒪᐃᑦᑐᒪᑎᑦᑎᑎᓪᓗᒋᑦ ᑲᑎᒪᔨᒋᔭᐅᔪᑦ, ᑲᑎᒪᔨᙳᖅᑎᑦᑎᑐᐃᓐᓇᕆᐊᖃᖅᐳᑦ, ᐃᓚᒋᔭᐅᔪᑦ ᑎᓕᔭᐅᓯᒪᔪᑦ ᐊᒡᒍᖅᓯᒪᓂᓕᒃ 3 (1) ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐱᖁᔭᒃᑯᑦ, ᒪᕐᕉᒃ ᐅᖓᑖᓂᐅᙱᑦᑐᖅ ᑲᑎᒪᔨᐅᖃᑕᐅᓚᐅᑲᖕᓂᐊᖅᑑᖕᓂᒃ ᕿᒥᕐᕈᔨᓄᑦ ᐱᔾᔪᑎᖃᕐᓗᓂ ᑲᒪᒋᔭᖃᕋᔭᕐᓂᕐᒥᒃ ᓇᓗᓇᐃᖅᑕᐅᓯᒪᔪᒥᒃ ᐱᔾᔪᑕᐅᔪᒥᒃ ᕿᒥᕐᕈᔩᑦ ᑲᑎᒪᔩᑦ ᓵᑦᑎᐊᖓᓃᑦᑐᒥᒃ ᓇᓗᓇᐃᔭᐃᑐᐃᓐᓇᕆᐊᖃᖅᖢᓂᓗ ᖃᓄᐃᓕᐅᖅᑕᐅᔭᕆᐊᖃᖅᐸᒃᑐᓂᒃ ᐱᔭᒃᓴᕆᔭᐅᔪᓂᒡᓗ ᑲᑎᒪᔨᐅᖃᑕᐅᓚᐅᑲᒃᑐᓄᑦ. ᑲᑎᒪᔨᐅᖃᑕᐅᓚᐅᑲᒃᑐᑦ ᐱᔭᕆᐊᖃᖅᑐᖃᓚᐅᙱᓚᑦ ᑕᒪᑐᒪᓂ ᐊᕐᕌᒍᒥ.

ᑐᑭᒧᐊᒃᑎᑦᑎᔨᒻᒪᕆᒃ

ᑎᑎᕋᖅᓯᒪᓂᖓᑕ 3 (9) ᐊᑖᒍᑦ, ᕿᒥᕐᕈᔩᒃ ᑲᑎᒪᔩᑦ ᑎᓕᓯᑐᐃᓐᓇᕆᐊᖃᖅᐳᑦ ᑐᑭᒧᐊᖅᑎᑦᑎᔨᒻᒪᕆᖕᒥᒃ ᐋᖅᑭᒃᓱᕐᓗᒋᓪᓗ ᐊᑐᖅᑕᐅᔭᕆᐊᖃᖅᐸᒃᑐᑦ ᖃᓄᐃᓕᖓᓂᕆᔭᐅᔭᕆᐊᖃᖅᐸᒃᑐᓪᓗ ᑕᕝᕙᓂ ᑎᓕᓯᔾᔪᑕᐅᔪᒥᒃ. ᐱᔭᒃᓴᕆᔭᖏᑦ ᑐᑭᒧᐊᖅᑎᑦᑎᔨᒻᒪᕆᐅᑉ ᐊᒡᒍᖅᓯᒪᓂᖓ 3 (10)−ᒦᑉᐳᑦ, ᑐᑭᒧᐊᖅᑎᑦᑎᔨᒻᒪᕆᒃ ᐃᒪᐃᓕᐅᖃᑦᑕᕐᓂᐊᖅᐳᖅ (a) ᑎᑎᕋᖅᓯᒪᔪᖁᑎᖃᖅᐸᒡᓗᓂ ᑕᒪᐃᓐᓂᑦᑎᐊᖅ ᑲᔪᓯᓂᕆᔭᐅᔪᓕᒫᓂᒃ ᕿᒥᕐᕈᔨᓄᖅ ᑲᑎᒪᔨᓄᑦ ᐱᓯᒪᕙᒡᓗᓂᓗ ᑕᒪᐃᓐᓂᑦᑎᐊᖅ ᕿᒥᕐᕈᔩᑦ ᑲᑎᒪᔨᖏᑕ ᑎᑎᖅᑲᖁᑎᖏᓐᓂᒃ ᑎᑎᕋᖅᓯᒪᔪᖁᑎᖏᓐᓂᒡᓗ; ᐊᒻᒪᓗ (b) ᐱᓕᕆᐊᖃᖅᐸᒡᓗᓂ ᐊᓯᖏᓐᓂ ᐱᔭᒃᓴᕆᑎᑕᐅᔪᓂᒃ ᐱᔭᒃᓴᖅᑖᕆᑎᑕᐅᑐᐃᓐᓇᕆᐊᓕᖕᓂᒃ ᕿᒥᕐᕈᔩᑦ ᑲᑎᒪᔨᖏᓐᓂᑦ.

ᖃᐅᔨᒃᑲᐃᔨᑦ

ᒪᓕᒃᖢᒍ ᐊᒡᒍᖅᓯᒪᓂᖓ 8 (1) (b) URRC-ᑯᑦ ᐱᖁᔭᖓᓐᓂ, 2018-ᒥ, URRC−ᑯᑦ ᐊᖏᖃᑎᒌᒍᑎᖃᓚᐅᖅᐳᑦ ᐋᓪᐴᑕᒥ ᐆᒻᒪᖅᑯᑎᓕᕆᔨᒃᑯᓐᓂ ᖃᐅᔨᓴᕈᓐᓇᕈᒪᓪᓗᑎᒃ ᐱᔨᑦᑎᕋᐅᑎᓂᒡᓗ ᑎᑎᕋᕆᐊᕐᖓᖃᑦᑕᕈᒪᓪᓗᑎᒃ ᐱᔾᔪᑎᓂᒃ ᑐᓐᓂᖅᑯᑕᐅᔪᓄᑦ URRC−ᑯᓐᓄᑦ. ᐋᓪᐴᑕᒥ ᐆᒻᒪᖅᑯᑎᓕᕆᔨᒃᑯᑦ ᑲᒥᓴᓇᖏᑦ ᓂᕈᐊᖅᑕᐅᓯᒪᔪᖅ ᐅᐄᑦ ᕕᓅ ᐊᑐᐃᓐᓇᐅᑎᑦᓯᓂᕐᒧᑦ ᐃᑲᔪᖅᑐᕐᓂᕐᒥᑦ ᑕᒪᐃᓐᓂᒃ ᑐᒃᓯᕋᐅᑎᓂᒃ ᐱᔭᐅᓯᒪᔪᓄᑦ.

ᔮᓐ ᑕᓂᕼᐄ ᐱᔭᐅᓯᒪᐃᓐᓇᕐᓂᐊᖅᐳᖅ ᐊᒡᒍᖅᓯᒪᓂᖓ 8 (1) (b) ᒪᓕᒡᓗᒍ URRC−ᑯᑦ ᐱᖁᔭᖓ, ᒪᓕᒐᓕᕆᔨᒋᔭᐅᓗᓂ URRC−ᑯᓐᓄᑦ. ᑕᓂᕼᐄ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓅᖅᑐᖅ ᖃᐅᔨᒪᓂᖃᓪᓚᕆᒃᖢᓂ ᐊᔪᙱᓪᓚᕆᒃᖢᓂᓗ ᐆᒻᒪᖅᑯᒻᒧᑦ ᐱᖁᔭᕐᓂᒃ ᒪᓕᒋᐊᖃᖅᐸᒃᑐᓂᒡᓗ ᑐᓴᕋᓱᑦᑎᐊᖅᐸᒃᖢᓂ.

1. **ᑮᓇᐅᔭᑦ ᐊᑐᖅᑐᒃᓴᑦ**

2022−ᒥ ᕿᒥᕐᕈᔩᑦ ᑲᑎᒪᔨᖏᑦ ᐊᐅᓚᔾᔪᑎᓂᒃ ᐋᖅᑭᐅᒪᔾᔪᑎᓂᒡᓗ ᑮᓇᐅᔭᓂᒃ ᐊᑐᖅᑐᒃᓴᖃᓚᐅᖅᐳᑦ $341,000−ᓂᒃ.

|  |  |
| --- | --- |
| 2022 ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᐅᓚᑦᑎᔾᔪᑎᓄᑦ ᐋᖅᑭᐅᒪᔾᔪᑎᓄᓪᓗ ᑮᓇᐅᔭᐃᑦ ᐊᑐᖅᑐᒃᓴᑦ | |
| **ᑮᓇᐅᔭᐃᑦ ᐊᑐᖅᑐᒃᓴᑦ ᑭᒡᓱᓂᖏᑦ** | ᑮᓇᐅᔭᑦ ᐊᑐᖅᑐᒃᓴᑦ |
|  |  |
| ᐃᖅᑲᓇᐃᔮᓄᑦ ᐊᑭᓕᖅᑐᖅᑕᐅᔾᔪᑏᑦ | $192,000 |
| ᐃᖅᑲᓇᐃᔭᑲᐃᓐᓇᖅᑐᓄᑦ ᑮᓇᐅᔾᔭᒃᓵᑦ | $52,000 |
| ᓄᒃᑕᕐᓂᕐᒧᑦ ᐃᖏᕐᕋᔪᓕᕆᓂᕐᒧᓪᓗ | $20,000 |
| ᐱᖁᑎᑦ ᐃᓚᒃᓴᐃᓪᓗ | $5,000 |
| ᓂᐅᕕᖅᑕᐅᓯᒪᔪᓄᑦ ᐱᔨᑦᑎᕋᕐᓃᑦ | $5,000 |
| ᐊᖏᕈᑎᒧᑦ ᐱᔨᑦᑎᕋᖅᑎᑦ | $50,000 |
| ᐊᑭᓕᕆᐊᓖᑦ ᐊᑭᓕᕐᓂᑯᐃᓪᓗ | $10,000 |
| ᐊᑭᓕᖅᑕᐅᔪᓐᓇᕐᑐᑦ | $5,000 |
| ᖃᕆᑕᐅᔭᓕᕆᔾᔪᑎᓄᑦ | $3,000 |
| ᐊᓯᖏᑦ ᐊᑭᓕᕆᐊᓕᑦ | $97,000 |
| **ᑲᑎᖦᖢᒋᑦ ᐊᐅᓚᔾᔪᑎᓄᑦ ᐋᖅᑭᐅᒪᔾᔪᑎᓄᓪᓗ** | **341,000** |

1. **ᓇᐃᒡᓕᒋᐊᖅᓯᒪᔪᖅ 2022−ᒧᑦ ᐊᑐᓕᖁᔭᐅᔪᑦ:**

ᐅᑯᓇᖓᑦ ᐊᑐᓕᖁᔨᔭᐅᓯᒪᔪᑦ ᐱᔾᔪᑕᐅᑦᓱᑎᒃ ᐊᑭᖏᑦ ᐅᑯᓄᖓ ᑐᑦᓯᕋᐅᑎᐅᔪᓄᑦ:

ᐃᓚᒍᑖ 13. (1) ᑎᑎᕋᖅᓯᒪᓂᖓ ᐱᖁᔭᕐᒥ ᐅᖃᖅᓯᒪᖕᒪᑦ: ᕿᒥᕐᕈᔩᑦ ᑲᑎᒪᔨᖏᑦ, ᐅᖃᕐᕕᖃᖃᑦᑕᕐᓂᐊᖅᐳᑦ ᑲᒪᒋᔭᒃᓴᖃᑦᑎᑕᐅᔪᒧᑦ ᒥᓂᔅᑕᒧᑦ ᖃᓄᐃᓕᐅᖁᔭᒥᓂᑦ ᐃᒪᓐᓇ:

1. ᐊᑐᖁᔭᐅᒻᒪᕆᒃᑐᖅ ᐊᑭᒋᖁᔭᐅᔪᖅ ᐅᕝᕙᓘᓐᓃᑦ ᐊᑭᖓ ᐅᕝᕙᓘᓐᓃᑦ ᑖᒃᓯᖓ ᐊᑐᖅᑕᐅᔪᓐᓇᕐᓗᓂ,
2. ᐊᓯᐊᓂᒃ ᐊᑭᒋᖁᔭᐅᔪᒧᑦ ᐊᑭᓕᒐᒃᓴᒥᒡᓘᓐᓃᑦ ᐊᔪᖅᑎᑕᐅᓗᓂ, ᐅᕝᕙᓘᓐᓃᑦ
3. ᐊᓯᐊᓂᒃ ᐊᑭᖓᓂᒃ ᓇᓗᓇᐃᖅᑕᐅᓯᒪᔪᒥᒃ ᕿᒥᕐᕈᔨᑦ ᑲᑎᒪᔨᓄᑦ ᐊᑐᓕᖅᑎᑕᐅᒋᐊᖃᖅᐳᖅ.

ᐅᓂᑳᖅ 2022−21 ᑰᒑᕈᒃ/ᐃᒡᓗᓕᔅᒐᕐᔪᒃ ᐱᔾᔪᑎᓕᒃ ᓴᓇᔭᐅᓂᒃᓴᒧᑦ ᐊᐅᓚᐅᑎᖃᕐᕕᒃᑕᓵᒧᑦ

* ᖁᓛᓃᑦᑐᑦ ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᓐᓄᑦ ᐊᑐᓕᖁᔭᐅᔪᑦ ᒪᓕᒃᖢᒋᑦ ᐅᑯᐊᖑᕗᑦ:

1. **ᓴᓇᔭᒃᓴᒨᖓᔪᓄᑦ ᐊᑐᓕᖁᔨᔾᔪᑎᖏᑦ**

ᐊᖏᔫᑎᓄᑦ ᐊᑭᑐᔫᑎᓄᑦ ᐱᔪᓐᓇᐅᑏᑦ ᐊᖏᖅᑕᐅᖁᓪᓗᒋᑦ ᓴᓇᔭᐅᓂᒃᓴᖓᓄᑦ ᐊᐅᓚᐅᑎᖃᕐᕖᑦ ᐃᒡᓗᓕᒑᕐᔪᖕᒥ ᐊᒻᒪᓗ ᑰᒑᕐᔪᖕᒥ, ᐊᖏᖅᑕᐅᖁᓪᓗᒋᑦ ᐅᑯᐊ ᒪᓕᒡᓗᒋᑦ:

* ᐱᓕᕆᐊᒃᓴᐅᑉ ᓴᓇᒪᓂᖓ ᐃᒡᓗᓕᒑᕐᔪᖕᒥ ᑰᒑᕐᔪᖕᒥᓗ ᐃᓚᖃᓪᓗᐊᖅᑐᑦ ᐃᓂᖏᓐᓂᒃ, ᐃᒡᓗᕐᔪᐊᓂᒃ, ᑐᙵᕕᖏᓐᓂᒃ ᐊᓯᖏᓐᓂᒃᓗ ᖃᓄᐃᓕᖓᓂᖏᓐᓂ ᐅᐸᒐᐅᑉ ᐋᖅᑭᒃᓯᒪᔪᖅ ᐊᕐᕌᒍᓄᑦ 40-ᓄᑦ ᐊᑐᖅᑕᐅᔪᓐᓇᕐᓗᓂ.
* ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑎᓕᔭᐅᓗᑎᒃ, ᐱᐊᓂᒃᑕᐅᓚᐅᙱᓐᓂᖏᓐᓂᑦ ᐊᐅᓚᐅᑎᖃᕐᕕᐅᑉ ᓴᓇᒪᓂᖏᑦ, ᓴᖅᑭᑦᑎᓂᐊᕐᓗᑎᒃ ᑐᓂᓯᓗᑎᒡᓗ, ᐃᓱᒪᒋᔭᐅᓂᐊᕐᓗᑎᒃ ᒥᓂᔅᑕᒧᑦ, ᓈᒻᒪᒡᓗᓂ ᐊᐅᓚᐅᑎᖃᕐᕕᐅᑉ ᓴᓇᒪᓂᖓᑕ ᐊᓯᐊᒎᕈᑎᒃᓴᓂᑦ ᑕᒪᐃᓐᓂᒃ ᓄᓇᓖᑦ ᐱᔪᓐᓇᖕᓂᖏᓐᓂᑦ ᓯᕗᓪᓕᖕᓂᑦ ᐊᕐᕌᒍᓄᑦ 10-12 (ᑖᓐᓇ
* ᐊᑭᒋᓪᓗᐊᖅᑎᑕᐅᔪᑦ ᐊᑭᑦᑐᕋᐅᑕᐅᓚᐅᖅᑎᓪᓗᒋᑦ ᐅᖓᑖᓄᐊᖅᐸᑕ ᐊᑭᒋᑎᑕᐅᔪᓂ ᑰᒑᕐᔪᖕᒧᑦ (ᐊᖏᖅᑕᐅᓚᐅᖅᑎᓪᓗᒍ ᒥᓂᔅᑕᒧᑦ) ᐅᖓᑖᓄᑦ 25 ᐳᓴᓐᑎ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᒪᓕᒃᑎᑕᐅᓗᓂ ᐸᕐᓇᐃᓂᕐᒥᒃ ᑐᓂᓯᓂᕐᒥᒃᓗ ᓄᑖᓂᒃ ᐊᖏᔫᑎᓄᑦ ᐱᓕᕆᐊᓄᑦ ᑐᒃᓯᕋᐅᑎᓂᒃ ᒥᓂᔅᑕ ᑲᒪᒋᔭᖃᖅᑐᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ.
* ᐊᑭᒋᓪᓗᐊᖅᑎᑕᐅᔪᑦ ᐊᑭᑦᑐᕋᐅᑕᐅᓚᐅᖅᑎᓪᓗᒋᑦ ᐅᖓᑖᓄᐊᖅᐸᑕ ᐊᑭᒋᑎᑕᐅᔪᓂ ᑰᒑᕐᔪᖕᒧᑦ (ᐊᖏᖅᑕᐅᓚᐅᖅᑎᓪᓗᒍ ᒥᓂᔅᑕᒧᑦ) ᐅᖓᑖᓄᑦ 25 ᐳᓴᓐᑎ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᒪᓕᒃᑎᑕᐅᓗᓂ ᐸᕐᓇᐃᓂᕐᒥᒃ ᑐᓂᓯᓂᕐᒥᒃᓗ ᓄᑖᓂᒃ ᐊᖏᔫᑎᓄᑦ ᐱᓕᕆᐊᓄᑦ ᑐᒃᓯᕋᐅᑎᓂᒃ ᒥᓂᔅᑕ ᑲᒪᒋᔭᖃᖅᑐᒧᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖᓄᑦ.
* ᑕᒪᓐᓇ ᐃᓱᒪᓕᐅᕈᑎᖃᑦᑎᐊᕐᓂᖅ ᐊᑭᓪᓚᕆᖏᓐᓂᑦ ᐊᑐᓂ ᓴᓇᔭᒃᓴᐃᑦ ᖃᐅᔨᓇᓱᐊᖅᑕᐅᖁᓪᓗᒋᑦ ᑕᐃᑦᓱᒪᓂ ᐊᑐᓂ ᑐᒃᓯᕋᐅᑎᒋᔭᐅᔪᑦ ᐱᖃᓯᐅᑎᔭᐅᖁᓪᓗᒋᑦ ᐊᑭᖓᑕ ᑐᙵᕕᖓᓄᑦ.
* ᑕᒪᓐᓇ, ᑕᐃᑦᓱᒪᓂᐅᓂᖓᓂ ᑭᖑᓪᓕᕐᒥ ᐊᑐᖅᑕᐅᔪᓐᓇᕋᔭᖅᑐᖅ ᑕᒪᐃᑎᒍᑦ ᐊᑭᖏᑕ ᐊᑐᓕᖅᑎᑕᐅᓂᖏᓐᓂ), ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ ᐱᔭᐅᑎᑦᑎᓗᓂ ᓇᓗᓇᐃᔭᖅᓯᒪᔪᓂᑦ ᐲᖅᑕᐅᓂᖏᓐᓂᑦ ᐱᖁᑏᑦ, ᑐᕌᖓᔪᑦ ᑎᓴᒪᓄᑦ ᐊᖏᔫᑎᑦ ᓴᓇᔭᒃᓴᓄᑦ ᐱᓕᕆᔪᓐᓇᐅᑎᒥᑦ ᑐᒃᓯᕋᐅᑎᓄᑦ, ᑕᐃᒃᑯᐊᓗ ᐊᑐᖅᑕᐅᔪᓐᓃᖅᑐᑦ ᐊᒻᒪᓗ ᐊᑐᖅᑕᐅᔭᕆᐊᖃᕈᓐᓃᖅᑐᑦ (ᑐᑭᓕᐅᑎᓗᒋᑦ ᓱᑲᓐᓇᖅᑐᓕᐅᕈᑏᑦ, ᐃᒡᓗᖁᑏᑦ ᐊᒻᒪᓗ ᐊᑑᑎᖃᑦᑎᐊᖅᑐᑦ ᐱᓕᕆᔾᔪᑎᑦ). ᑖᓐᓇ ᐱᖃᓯᐅᔾᔨᔭᕆᐊᖃᕐᒪᑦ ᐃᓱᓕᑦᑎᓂᖏᓐᓂᑦ ᐱᖁᑎᑦ ᐊᒻᒪᓗ ᐃᒍᑦᑎᖅᑕᐅᓂᖏᓐᓅᖓᔪᓂᑦ ᐊᒻᒪᓗ ᓴᓗᒪᖅᓴᖅᑕᐅᓂᖏᑕ ᐊᑭᖏᓐᓄᑦ.

# ᐊᑐᓕᖁᔭᐅᓯᒪᒐᔪᒃᑐᑦ

* ᑖᒃᑯᐊ ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ ᑐᓴᐅᒪᔾᔪᑎᒃᓴᖅᑖᖅᑎᑦᑎᓗᓂ ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᓐᓂᑦ ᒪᒃᑯᓂᖓ ᓇᓗᓇᐃᔭᖅᓯᓯᒪᔪᓂᑦ ᐸᕐᓇᒍᑎᓂᑦ, ᐊᑭᖏᓐᓂᑦ ᐊᒻᒪᓗ ᖃᓄᐃᓕᕐᓂᖏᓐᓂᑦ ᓴᓗᒻᒪᖅᓴᖅᑕᐅᓂᖏᑕ ᐊᑐᖅᑕᐅᔪᓂᖏᓐᓂᑦ ᐊᐅᓚᐅᑎᑕᓕᑦ, ᐊᑭᓪᓗᐊᖅᓯᐅᖅᑕᐅᑎᓪᓗᒋᑦ ᓈᔭᐅᓯᒪᖏᓐᓂᖏᑦ ᐊᑭᓕᖅᓱᕆᐋᓕᑦ ᐃᓂᖓᓂ ᑕᐃᓐᓇᓗ ᓈᒻᒪᖏᑦᑐᒥᑦ ᓴᓇᓯᒪᓂᖓ ᐊᑲᐅᙱᓕᐅᕈᑎᖃᓚᐅᖅᖢᓂ ᑭᖑᓂᖓᒍᑦ ᐲᖅᑕᐅᓚᐅᖅᑎᓪᓗᒍ ᐱᔨᑦᓯᕈᑎ, ᐊᒻᒪᓗ ᓇᓪᓕᑐᐃᓐᓇᖅ ᐸᕐᓇᒍᑎ ᐱᕙᓪᓕᐊᑎᑕᐅᒃᑲᓐᓂᕐᓂᖓᓄᑦ/ᐊᑐᓕᖅᑎᑕᐅᒃᑲᓐᓂᕐᓂᖓᓄᑦ ᓱᑲᓐᓇᖅᑐᓕᐅᕈᑎᑦ ᑭᖑᓪᓕᐅᓂᐊᖅᑐᒥ ᑕᒪᐃᑎᒍᑦ ᐊᑭᖏᑦ ᐊᑐᓕᖅᑎᑕᐅᔪᓂᖏᓐᓂ.
* ᑕᒪᓐᓇ ᓯᕗᓂᒃᓴᒥ ᐊᖏᔫᑎᑦ ᓴᓇᔭᒃᓴᒧᑦ ᐱᓕᕆᔪᓐᓇᐅᑎᒥᑦ ᑐᒃᓯᕋᐅᑎᑦ ᑐᒃᓯᕋᐅᖏᑦᑎ ᐱᔭᐅᑎᑦᑎᖕᒪᑦ ᐊᑭᓪᓗᐊᖅᓯᐅᖅᑕᐅᔾᔪᑎᖓᓂᑦ ᐊᓯᖏᑎᒍ ᐱᓕᕆᐊᖑᔪᓐᓇᕋᔭᕐᒪᖔᑕ ᐱᓕᕆᐊᖑᓇᓱᐊᕐᓗᓂ/ᓇᓖᕋᒃᑕᐅᔪᓐᓇᕐᓂᖏᑦ ᑭᖑᕝᕕᖅᑕᐅᙱᖔᕋᔭᕐᓗᑎᒃ ᐅᕝᕙᓗᓂᑦ ᑕᐃᒫᖑᖏᓪᓗᓂ (ᐱᖃᑖ ᐅᓇᐅᖏᓐᓇᐅᔭᖅᑎᓪᓗᒍ ᓈᒻᒪᒍᓐᓇᖐᓐᓇᐅᔭᖅᑐᖅ ᐱᓕᕆᐊᕆᔭᒃᓴᐅᓇᓂᓘᓐᓂᑦ ᒪᓐᓇᐅᑎᓪᓗᒍ ᒫᓐᓇᐅᔪᒥ/ᓯᕗᓂᒃᓴᒥ ᐱᔭᐅᔪᒪᒐᔭᕐᓂᖓ). ᑐᑭᓕᐅᑎᓗᒍ, ᓯᕗᓂᒃᓴᒥ ᐊᐅᓚᐅᑎᑕᓕᓄᑦ ᑐᒃᓯᕋᐅᑎᑦ ᑐᙵᕕᖃᒃᑎᑕᐅᔪᓐᓇᕐᓂᐋᕐᒪᑕ ᐊᑯᓂ ᑕᐅᕗᖓᑐᖃᒃ ᐅᖃᐅᑎᒋᔭᐅᕙᒌᖅᓯᒪᔪᑦ ᐱᔭᐅᔭᕆᐊᖃᕐᓂᖏᓐᓂᑦ, ᑭᓯᐊᓂ ᐋᖅᑭᒋᐊᕐᕕᖃᒃᑎᑕᐅᓗᑎᒃ ᓈᒻᒪᒍᓐᓇᖁᓪᓗᒋᑦ ᐱᔭᐅᔭᕆᐊᓕᖕᓄᑦ ᐊᓯᕈᒃᐸᓪᓕᐊᓂᖏᓐᓂ.
* ᑕᐃᒪᓕ ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ ᐱᔪᓐᓇᕐᓂᖏᑉᐸᑦ ᑮᓇᐅᔭᖃᒃᑎᑕᐅᔾᔪᑎᓂᒃ ᐅᑯᓇᖓᑦ ᐅᑭᐅᖅᑕᖅᑐᕐᒥ ᐆᒻᒪᖁᑎᑦ ᑮᓇᐅᔭᖏᑕ ᐱᓕᕆᔾᔪᑎᖓᓂᑦ ᑕᐃᒫᒃ ᐅᖃᐅᑎᒋᔭᐅᓯᒪᖕᒪᑦ ᓇᓪᓕᐊᖕᓂᑐᐃᓐᓇᖅ ᑐᒃᓯᖃᐅᑎᓂ ᐊᒻᒪᓗ ᑐᓴᐅᒪᔾᔪᑎᒃᓴᖅ ᑐᒃᓯᕌᕆᔭᐅᔪᖅ ᑭᐅᔾᔪᑎᖏᑦ, ᑖᐃᓐᓇ ᒥᓂᔅᑕ ᐱᓕᕆᖁᔨᒐᔭᕐᓗᓂ ᑎᒥᖁᑖᓂᑦ ᐋᖅᑭᒃᓱᐃᖁᓗᒍ ᐊᒻᒪᓗ ᑐᓂᓯᖁᓗᒍ ᐊᖏᔫᑎᑦ ᓴᓇᔭᒃᓴᒧᑦ ᐱᓕᕆᔪᓐᓇᐅᑎᒥᑦ ᑐᒃᓯᕋᐅᑎᓂᑦ ᐊᖏᖅᑕᐅᖁᓪᓗᒍ ᑮᓇᐅᔭᐃᖅᓯᕈᑕᐅᓂᖓᓂᑦ ᑮᓇᐅᔭᖃᒃᑎᑦᑎᔾᔪᑎᑦ ᐃᓱᒪᒋᔭᐅᓂᐋᕐᒪᑦ ᐱᒻᒪᕆᐊᓗᖕᒥᑦ ᐊᓯᕈᕐᓂᖃᓂᖓᓂᑦ.
* ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ ᐱᓕᕆᔪᓐᓇᕐᓂᖃᕐᒪᑦ ᐊᑕᐅᑦᑎᒃᑰᕈᓐᓇᕐᓗᓂᒋᑦ ᐸᕐᓇᖕᓂᑦ ᐊᒻᒪᓗ ᐱᓕᕆᐊᕆᓗᓂᒋᑦ ᑎᓴᒪᑦ ᐊᖏᔫᑎᑦ ᓴᓇᔭᒃᓴᐃᑦ ᖃᐅᔨᓇᓱᐊᖅᑕᐅᓗᑎᒃ ᐃᒻᒥᓂᖅᓱᖅᑐᒧᑦ ᐱᖓᔪᒋᔭᐅᔪᒧᑦ ᐱᓕᕆᖃᑕᐅᔪᒧᑦ ᐱᓕᕆᐊᖃᓪᓗᐋᑕᕐᓗᓂ ᓇᓗᓇᐃᖅᓯᓇᓱᐋᕐᓂᕐᒥᑦ ᐊᒻᒪᓗ ᐊᒃᓱᐋᓗᕈᓐᓃᖅᑎᑦᑎᓇᓱᐋᕐᓂᕐᒥᑦ ᓴᙲᓐᓂᖏᓐᓂᑦ ᐊᒻᒪᓗ/ᐅᕝᕙᓗᓂᑦ ᖁᒃᓴᓇᕐᓂᖏᓐᓂᑦ.
* ᖁᓪᓕᖅ ᐆᒻᒪᖅᑯᑎᓕᕆᔨᖏᑦᑕ ᑎᒥᖁᑖ ᐅᖃᐅᔾᔨᒐᔭᕐᓗᓂ ᒥᓂᔅᑕᒥᑦ ᐸᕐᓇᒍᑎᒋᓯᒪᔭᒥᖕᓂᑦ ᐊᒻᒪᓗ ᓇᒪᓈᕆᒋᐊᕈᑎᒥᖕᓂᑦ ᐱᐅᓂᖅᓴᐅᓕᖅᑎᑕᐅᖁᓪᓗᒋᑦ ᐅᕝᕙᓗᓂᑦ ᑭᖑᕝᕕᒃᑕᐅᖁᓪᓗᒋᑦ ᐊᐅᓚᐅᑎᑕᓖᑦ ᑲᒪᒋᔭᐅᓯᒪᖏᑦᑐᑦ ᓄᓇᓕᖕᓂ ᐊᐅᓚᐅᑎᑕᓕᖃᒃᑐᓂ ᐅᖓᑖᓂ 40 ᖃᕐᕌᒍᓂᒃ ᐱᑐᖃᐅᓂᖃᕐᓗᑎᒃ ᐱᓕᕆᐊᖑᔪᓐᓇᖁᓪᓗᒋᑦ ᐱᕙᓪᓕᐊᑎᑕᐅᒃᑲᓐᓂᕐᓂᖏᑦ ᐱᓕᕆᐊᖑᔪᓐᓇᖅᓯᓂᖏᑦ ᐱᓕᕆᐊᖑᑦᑎᐊᕐᓗᑎᒃ ᖃᐅᔨᓇᓱᐊᖅᑕᐅᔪᓐᓇᖅᓯᖁᓪᓗᒋᑦ. ᑖᓐᓇ ᑐᓴᐅᒪᔾᔪᑎᒃᓴᖅ ᐱᔭᐅᑎᑕᐅᖃᓯᐅᑎᔭᕆᐊᖃᕐᒥᔫᒐᓗᐊᖅ ᑭᖑᓪᓕᕐᒥ ᑕᒪᐃᑎᒍᑦ ᐊᑭᖏᑕ ᐊᑐᓕᖅᑎᑕᐅᓂᖏᓐᓄᑦ ᐃᓚᒋᐊᖅᓯᔾᔪᑎᒋᔭᐅᓗᓂ ᑐᓴᐅᒪᔾᔪᑎᒃᓴᓄᑦ ᓴᕿᑉᐸᓪᓕᐋᔪᓂᑦ ᑕᒪᒃᑯᓇᖓᑦ ᐸᕐᓇᒍᑎᓂᑦ ᐊᒻᒪᓗ ᐊᑭᓪᓗᐊᖅᓯᐅᖅᑕᐅᓂᖏᓐᓂᑦ.

ᐅᓂᒃᑳᓕᐊᕆᓯᒪᔪᖅ 2022-02. ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ

ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐊᑐᓕᖁᔭᖏᑦ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ ᖃᐅᔨᓴᖅᑕᐅᔪᒃᓴᓄᑦ ᐊᕐᕌᒍ 2022-2023−, ᐅᑯᐊᖑᕗᑦ:bvc

**ᑮᓇᐅᔭᓄᑦ ᐱᔭᐅᕙᓪᓕᐊᔪᓄᑦ ᐊᑐᖅᑕᐅᔭᕆᐊᓖᑦ ᖃᓄᐃᓕᐅᖁᔭᐅᓯᒪᔪᑦ**

2022/23 ᓇᓚᐅᑦᑖᒐᑦ ᑮᓇᐅᔭᖅᑖᕆᔭᕆᐊᓕᑦ $144.015 ᒥᓕᐊᓐ ᐊᖏᕐᑕᐅᓗᓂ ᒪᓕᒃᓗᓂ ᐅᑯᓂᖓ ᐊᑐᓕᖁᔭᐅᔪᓂᑦ:

* + ᐆᒻᒪᖅᑯᑎᓕᕆᔨᒃᑯᑦ ᐋᖅᑭᒋᐊᕐᓗᓂᔾᔪᒃ ᐅᖅᓱᖕᒧᑦ ᓇᓚᐅᑦᑖᕈᑎᖏᑦ ᐃᓚᖃᕐᓂᐊᕐᓗᑎᒃ ᓇᓚᐅᑦᑖᕐᑕᐅᓯᒪᔪᒃ ᐅᖅᓲᑉ ᐱᐅᓂᖓᓂ ᓄᑖᓄ ᐅᕝᕙᓘᓐᓃᑦ ᐊᓯᔾᔨᕐᓯᒪᔪᓂ ᐊᐅᓚᐅᑎᖃᕐᕕᖕᓂ ᓯᕗᓪᓕᕐᓂᑦ ᐊᕐᕌᒍᓄ ᐱᖓᓱᓂ ᐊᐅᓚᑕᐅᑎᓪᓗᒍ. ᐊᕐᕌᒍᑦ−ᐱᖓᓱᑦ ᐊᓂᒍᕐᐸᑕ, ᐊᑐᕐᑕᐅᓂᖏᑦ ᐱᖓᓱᓄᑦ ᐊᕐᕌᒍᒧᑦ ᐅᖁᒪᐃᓐᓂᕐᓂᐊᕐᓯᒪᔪᒃᑯ ᓈᒻᒪᒐᔭᕐᑐᖅ.
  + ᐆᒻᒪᖅᑯᑎᓕᕆᔨᒃᑯᑦ ᕼᓇᐅᑦᒡᑕᕐᑐᑦ ᐃᓂᖓᓂ ᐅᑎᕐᑎᑦᑎᓂᖕᒧᑦ ᐊᑭᓕᒐᒃᓴᑦ ᒪᓕᒃᖢᑎᒃ ᐱᓕᕆᐊᒥ ᐸᖕᓇᒃᓯᒪᔪᑦ ᖃᐅᔨᓴᕐᓇᒥ ᐊᕐᕌᒍᒥᑦ.

**ᐊᑭᖏᓐᓄᑦ ᐋᖅᑭᒃᓯᒪᓂᖓᓄᑦ ᐊᑐᓕᖁᔭᐅᔪᑦ**

ᓅᑉᐸᓪᓕᐊᓂᖅ ᓄᓇᕗᒻᒥᐅᓕᒫᓄ ᐊᑭᖓᓂ ᐊᖏᕐᑕᐅᓗᓂ ᒪᓕᒃᓗᓂ ᐅᑯᓂᖓ ᐊᑐᓕᖁᔭᐅᔪᓂᑦ:

* + ᐊᑭᖏᑦ ᐋᖅᑭᒃᑕᐅᔭᕆᐊᖃᖅᐳᑦ ᐅᑎᖅᑎᑕᐅᖁᓪᓗᒋᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ ᐱᔭᐅᒋᐊᓕᑦ $141.504 ᒥᓕᐊᓐ (ᓲᕐᓗ, ᑮᓇᐅᔭᖅᑖᕆᔭᐅᕙᓪᓕᐊᔭᕆᐊᓖᑦ $144.015−ᒥ ᐅᓄᙱᓐᓂᖅᓴᑦ ᐆᒻᒪᖅᑯᑎᓄᑦ ᑮᓇᐅᔭᖅᑖᕆᔭᐅᕙᓪᓕᐊᔪᑦ $2.511 ᒥᓕᐊᓐ).
  + ᐆᒻᒪᖅᑯᑎᓕᕆᔨᒃᑯᑦ ᓅᑦᑎᓗᑎᒃ ᐊᑕᐅᓯᖕᒥᑦ ᐱᖓᔪᖓᓐᓂ ᐃᓗᐃᑦᑐᒧ ᑮᓇᐅᔭᓕᐅᕐᓂᖕᒧᑦ ᐃᒃᐱᒋᓗᒋᑦ ᐱᔪᒪᔭᐅᓂᖏᑦ ᓂᐅᕕᖅᐸᒃᑐᓄᑦ ᐊᑭᓕᒐᒃᓴᐃᑦ. ᐊᔾᔨᐸᓗᖓ ᖃᓄᖅ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᑭᓪᓕᖃᖅᑎᑦᓯᓂᖏᓐᓂᑦ ᐊᑭᑦᑐᕆᐊᖅᑐᓂᑦ ᒐᕙᒪᒃᑯᓐᓂᐅᖏᑦᑐᖅ ᐊᑭᓕᖅᑐᐃᖃᑦᑕᖅᑐᓄᑦ 5.1-ᐳᓴᓐᑎᒧᑦ, ᐆᒻᒪᖅᑯᑏᑦ ᐊᑭᖏᓐᓂᑦ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᔪᑦ ᖁᓪᓕᒃᑯᑦ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᐅᓄᖅᓯᑎᑦᓯᖁᔨᓂᕐᒥᑦ ᐱᔪᒪᓂᕐᒥᑦ ᐊᑭᓕᖅᑐᐃᖃᑦᑕᖅᑐᓄᓪᓗ ᐊᑭᓕᕋᑦᓴᓂᑦ ᑭᓪᓕᖃᖅᑎᑦᓯᓂᕐᒥᑦ ᐃᓘᓐᓇᒍᑦ ᐊᑭᓕᖅᑐᕆᐊᓕᓐᓂᑦ ᐊᑦᑐᐃᓂᖃᖅᑐᓂᑦ 5.1-ᐳᓴᓐᑎᒥᑦ ᒐᕙᒪᐅᖏᑦᑐᓄᑦ ᐊᑭᓕᖅᑐᐃᖃᑦᑕᖅᑐᓄᑦ ᐊᑭᖏᑦᑕ ᖃᓄᐃᑦᑑᓂᖏᓐᓂᑦ.
  + ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓴᖅᑭᑦᑎᓗᑎᒃ ᕼᐋᒻᒪᓚᒃᑯᓐᓂ ᑖᒃᓰᔭᕈᑎᓂᒃ ᑐᙵᕕᖃᖅᑐᓂᒃ ᐊᒻᒪ ᕼᐋᒻᒪᓚᒃᑯᓐᓂ ᑖᒃᓰᔭᕈᑎᓂᒃ ᑐᙵᕕᖃᙱᑦᑐᓂᒃ ᐊᑭᖏᓐᓂᒃ. ᐱᔾᔪᑎᒋᓪᓗᒍ ᐆᒻᒪᖅᑯᑎᑦ ᐊᑭᖏᓐᓂᒃ ᐊᑭᑦᑐᕆᐊᖁᔨᓂᕐᒧᑦ ᑐᒃᓯᕋᐅᑦ, ᓄᓇᓕᖕᓂ ᑖᒃᓯᒋᕙᒃᑕᖏᑦ ᑐᙵᕕᓖᑦ ᐊᑭᖏᑦ ᐃᖃᓗᖕᓂ ᓄᓇᓕᐸᐅᔭᕐᒧᑦ ᐋᖅᑭᒃᑕᐅᔪᓐᓇᖅᐳᑦ ᐊᔾᔨᐸᓗᖏᑦ ᒐᕙᒪᒃᑯᓐᓂᙶᙱᑦᑐᑦ ᐊᑭᖏᑦ.
  + ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᔪᑦ ᓄᑖᖅ ᓄᓇᓕᓐᓂᑦ ᑖᒃᓰᔭᕐᓂᕐᒧᑦ-ᑐᙵᕕᖃᕐᓂᕐᒧᑦ ᐊᑭᖏᑦ ᑕᑯᒋᐊᓖᑦ ᐊᔾᔨᓴᐃᓐᓇᖓᓂᑦ 5.1-ᐳᓴᓐᑎᒥᑦ ᐅᓄᖅᓯᓂᕐᒥᑦ ᐃᓘᓐᓇᖏᓐᓂᑦ ᐊᓯᖏᓐᓂᑦ ᒐᕙᒪᐅᖏᑦᑐᓂᑦ ᐊᑭᓕᖅᑐᐃᖃᑦᑕᖅᑐᓂᑦ. ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᐊᑐᓕᖁᔨᒻᒥᔪᑦ ᐊᓯᖏᑦ ᒐᕙᒪᒃᑯᑦ ᕼᐋᒻᒪᓚᒃᑯᓪᓗ ᑖᒃᓰᔭᐃᖏᓪᓗᑎᑦ ᐊᑭᓕᖅᑐᐃᖃᑦᑕᖅᑐᓄᑦ ᐊᑭᖏᑦ ᐋᖅᑭᒋᐊᖅᑕᐅᖁᔨᓂᕐᒥᑦ ᐅᑎᖅᑎᑦᓯᓂᕐᒥᑦ ᑐᖓᐅᑦᑎᓂᕐᒥᑦ ᐱᔾᔪᑕᐅᓂᐊᖅᑐᓂᑦ ᐋᖅᑭᒋᐊᕆᓂᕐᒥᑦ ᓄᓇᓕᐸᐅᔭᖓᓂᑦ ᐃᖃᓗᐃᑦ ᒐᕙᒪᒃᑯᑦ ᐊᑭᓕᖅᑐᐃᖃᑦᑕᖅᑐᓄᑦ.
  + ᐃᒪᐃᑉᐸᑦ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᓴᖅᑭᑦᑎᙱᒃᑯᑎᑦ ᓄᓇᓕᖕᓂ ᑖᒃᓯᓕᕆᔾᔪᑎᓂᒃ ᐊᒻᒪ ᕼᐋᒻᒪᓚᒃᑯᓐᓂ ᑖᒃᓰᔭᕈᑎᓂᒃ ᑐᙵᕕᖃᙱᑦᑐᓂᒃ ᐊᑭᖏᓐᓂᒃ, ᑐᖓᐅᑦᑎᔾᔪᑕᐅᓚᐅᖅᑐᑦ ᐃᖃᓗᖕᓂ ᓄᓇᓕᐸᐅᔭᒃᑯᓐᓄᑦ ᐋᖅᑭᒋᐊᖅᑕᐅᒃᑲᓐᓂᖅᑎᓪᓗᒋᑦ ᓴᓂᕐᕙᒃᑕᐅᓗᑎᒃ ᐊᓯᓕᒫᖏᓐᓄᑦ ᒐᕙᒪᒃᑯᑦ ᐊᑭᓕᒃᓴᖃᐅᑎᖏᓐᓄᑦ ᑐᒃᓯᕋᐅᑕᐅᔪᒃᑯᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ.
  + ᑖᒃᑯᐊ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᐅᔨᓴᕐᓗᑎᒃ ᐊᒃᑐᐃᓂᐅᓇᔭᖅᑐᓂᑦ ᓅᑕᐅᔪᒪᔪᓂᑦ ᓄᓇᕘᓕᒫᒧᑦ ᐊᑭᖏᓐᓂᑦ (ᐃᓚᐅᓪᓗᓂ ᐋᖅᑭᒋᐊᖅᑕᐅᒃᑲᓐᓂᖕᓂᖏᑦ ᐃᖃᓗᐃᑦ ᐊᑭᓕᒃᓴᖃᐅᑎᖃᕐᕕᖏᑦ) ᖃᐅᔨᓴᖅᑕᐅᒃᑲᓐᓂᕐᐸᒃᖢᑎᒡᓗ ᒪᓕᒃᖢᑎᒃ ᓄᓇᕗᑦ ᒐᕙᒪᒃᑯᖏᑦᑕ ᑭᒡᒍᓯᖏᓐᓂᑦ ᐊᒻᒪᓗ/ᐅᕝᕙᓘᓐᓃᑦ ᐋᖅᑭᒋᐊᕈᑎᓂᑦ ᖃᓄᖅ ᑮᓇᐅᔭᖃᖅᑎᑦᑎᕙᖕᒪᖔᖏᑦ ᕼᐋᒻᓚᑦᑯᓐᓂᑦ. ᐊᒻᒪ ᓱᓕ, ᐱᐅᙱᑦᑐᑦ ᖃᓄᐃᓕᖓᓕᕐᓂᕆᔭᖏᑦ ᖃᐅᔨᔭᐅᒃᐸᑕ, ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᐱᓇᔫᑕᓕᐅᓲᖑᕗᑦ ᓴᖅᑭᑦᑎᔪᒪᓪᓗᑎᒃ ᐊᒃᑐᐃᔾᔪᑕᐅᔪᓂᒃ.

**ᐅᓂᑳᖅ 2022−23 ᑭᐊᒃᓴᐅᑎᓄᑦ ᐊᑭᒋᑎᑕᐅᔪᑦ ᑮᓇᐅᔭᓕᕆᔾᔪᓯᕐᒧᑦ ᐋᕿᒋᐊᖅᑕᐅᔪᖅ**

ᐃᓱᒪᒋᔭᐅᓚᐅᖅᑎᓪᓗᒋᑦ ᐊᑲᐅᙱᓕᐅᕈᑕᐅᓚᐅᖅᑐᑦ, ᐆᒻᒪᖁᑏᑦ ᐊᑭᖏᓐᓂᑦ ᕿᒥᕐᕈᔨᑦ ᑲᑎᒪᔨᖏᑦ (URRC) ᐊᑐᓕᖁᔨᓯᒪᔪᑦ ᐃᒪᐃᓕᖓᔪᓂᑦ:

**ᐆᖅᑯᓴᐅᑎᓄᑦ ᐊᑭᒋᑎᑕᐅᔪᑦ ᐋᖅᑭᒋᐊᖅᑕᐅᒃᑲᓐᓂᕐᓂᖓ**

* ᖁᓪᓕᒃᑯᑦ ᒥᒃᖠᒋᐊᖅᑎᓪᓗᒍ ᐊᑭᓄᑦ ᐱᔾᔪᑕᐅᔪᖅ ᐊᑐᖅᑕᐅᔪᖅ ᐅᖅᑰᓴᐅᑎᒧᑦ ᐊᑭᖏᓐᓄᑦ ᐋᖅᑭᒃᓯᒪᔪᒥ 90%−ᒥᑦ 75%−ᓄᑦ ᐊᑐᓕᕐᓗᓂ ᑎᓯᐱᕆ 1, 2022−ᒥᑦ.
* ᐆᒻᒪᖅᑯᑎᓄᑦ ᐊᑭᓕᐅᑕᐅᕙᒃᑐᓄᑦ ᕿᒥᕐᕈᓂᕐᒧᑦ ᑲᑎᒪᔩᑦ ᐱᖁᔨᔪᑦ ᖁᓪᓕᒃᑯᑦ ᑕᑯᒃᓴᐅᑎᑦᑎᓗᑎᒃ (ᐊᑐᕐᓗᑎᒃ ᐱᓕᕆᐊᒃᓴᕆᔭᐅᔪᒥᒃ) ᖃᓄᑐᐃᓐᓇᖅ ᓄᑖᑦ DHS ᐱᓕᕆᐊᒃᓴᑦ ᒪᑭᐅᒪᐃᓐᓇᕈᑎᒃᓴᐅᓗᑎᒃ ᐱᓇᔫᑎᒥᒡᓗ ᒥᓂᔅᑕᒧᑦ ᐱᔭᕆᐊᖃᖅᐸᑦ.

**ᓯᕗᓂᒃᓴᒥ ᐆᒻᒪᖅᑯᑎᑦ ᐊᑭᖏᓐᓂᒃ ᑐᒃᓯᕋᐅᑎᒧᑦ ᐊᒻᒪ ᖃᓄᑐᐃᓐᓇᖅ ᐊᑐᓕᖁᔭᐅᔪᑦ**

* + ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᑎᒥᖁᑖ ᖃᐅᔨᓗᑎᒃ DHS ᖃᔅᓯᐅᓂᖏᓐᓂᒃ ᐃᓚᐅᑎᑕᐅᙱᑦᑐᑦ/ᐲᖅᑕᐅᔪᑦ ᑮᓇᐅᔭᖅᑖᕈᑎᒃᓴᓂᑦ ᐱᔭᕆᐊᓕᖏᓐᓂᑦ ᓯᕗᓂᑦᑎᓐᓂ ᐆᒻᒪᖅᑯᑎᑦ ᐊᑭᖏᓐᓄᑦ ᐱᖁᔭᕐᒥᑦ.
  + DHS ᑮᓇᐅᔭᖅᑖᑦ ᐅᖓᑖᓅᙱᑉᐸᑕ ᐊᐅᓚᔾᔪᑏᑦ ᐋᖅᑭᐅᒪᔾᔪᑏᓪᓗ ᖁᓪᓕᒃᑯᑦ ᐊᑐᓪᓗᐊᖅᑐᑦ ᒥᓂᔅᑕᒧᑦ ᐱᕙᒌᔭᐅᑎᖏᑦ ᐋᖅᑭᒋᐊᕐᓗᒍ ᖃᓄᐃᓕᖓᓂᖓ ᐱᔭᕆᐊᖃᕐᓗᓂ ᐊᑭᖏᓐᓄᑦ ᐊᓯᔾᔩᓂᕐᒥᒃ ᐊᑭᓕᐅᑎᓄᓪᓘᓐᓃᑦ ᓈᒻᒪᒃᑐᓄᑦ ᐊᑭᑐᔪᓄᑦ ᐊᐅᓚᓕᖅᑎᓪᓗᒍ ᐱᓇᔫᑎᐅᔪᖅ.
  + ᖁᓪᓕᒃᑯᑦ ᑐᒃᓯᕋᕐᓗᑎᒃ ᒥᓂᔅᑕᒧᑦ ᐱᔭᕇᕈᑎᑦ ᓯᓚᑖᓂᙶᖅᑐᓄᑦ ᓯᓚᑖᓂ ᕿᒥᕐᕈᓂᕐᓂ DHS−ᓂᑦ ᐱᔭᕆᐊᖃᖅᐸᑕ ᐊᑭᖏᓐᓄᑦ ᐊᓯᔾᔨᕈᑎᓂᒃ ᐊᑭᓕᐅᑎᓂᒃᓘᓐᓃᑦ ᓈᒻᒪᒃᑐᓂᒃ ᐊᑭᑐᔪᓄᑦ ᐱᒋᐊᖅᑎᑦᑎᓗᑎᒃ ᐱᓇᔫᑎᒥᒃ.

ᑕᕝᕙᓂ ᐅᓂᒃᑲᐅᓯᕐᒥ ᐊᑭᕋᖅᑐᓕᕈᑕᐅᔾᔮᙱᓚᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᖏᓐᓄᑦ ᐃᓱᒪᒃᓴᖅᓯᐅᕈᑎᖃᖅᑎᓪᓗᒋᑦ ᐊᓯᖏᓐᓂᒃ ᐃᓱᒪᒋᔭᒃᓴᓂᒃ ᐱᔾᔪᑎᖃᕐᓗᑎᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ.

**ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑦᑕᐅᓪᓗᑎᒃ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ (CAMPUT) ᐊᒻᒪ ᐃᓕᓐᓂᐊᕐᓂᓕᕆᔨᒃᑯᑦ**

ᑲᓇᑕᒥ ᑲᑐᔾᔨᖃᑎᒌᓄᑦ ᐃᓚᒋᔭᐅᔪᓂᒃ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ (CAMPUT) ᑲᓇᑕᒥ ᐆᒻᒪᖅᑯᑎᓕᕆᓂᕐᒧᑦ ᒪᓕᒐᓕᕆᔩᑦ. ᓇᒻᒥᓂᖅ−ᐃᑲᔪᖅᑐᐃᔪᑦ, ᑮᓇᐅᔾᔭᒐᓱᙱᑦᑐᑦ ᑲᑐᔾᔨᖃᑎᒌᑦ ᑲᓇᑕᒥ ᒐᕙᒪᑐᖃᒃᑯᑦ, ᐊᕕᒃᑐᖅᓯᒪᔪᓂᒃ, ᓄᓇᕘᒥᓗ ᒪᓕᒐᓕᕆᔩᑦ ᑲᑎᒪᔨᖏᑦ. ᑖᒃᑯᐊ ᑲᑎᒪᔩᑦ ᑎᓕᔭᐅᓯᒪᔪᓪᓗ ᑲᒪᒋᔭᒃᓴᖃᖅᐳᑦ ᒪᓕᒐᖏᓐᓄᑦ ᓄᑭᓪᓚᐅᑎᓄᑦ, ᐃᒪᕐᒧᑦ, ᐅᖅᓱᐊᓗᖕᒧᑦ, ᐊᒻᒪ ᓱᓪᓗᓕᖕᓅᖅᑐᓄᑦ ᐆᒻᒪᖅᑯᑎᓄᑦ ᑲᓇᑕᒥᓕᒫᒥ. ᐃᓚᖏᑦ ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑦᑕᐅᕗᑦ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ (CAMPUT) ᑲᒪᒋᔭᒃᓴᖃᕐᒥᔪᑦᑕᐅᖅ ᒪᓕᒐᕐᓄᑦ ᐱᔾᔪᑎᓕᖕᓄᑦ ᓲᕐᓗ ᓄᓇᓯᐅᑎᓄᑦ ᓇᓪᓕᐅᒃᑯᒫᕆᔭᐅᔪᓄᑦ.

ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᑦ ᐱᓕᕆᖃᑎᖃᐃᓐᓇᖅᑐᑦ ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑦᑕᐅᓪᓗᑎᒃ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ. ᐃᓚᒋᔭᐅᔪᑦ ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑕᐅᓪᓗᑎᒃ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᑦ ᐅᑯᓇᙵᑦ ᑕᒪᐃᓐᓂᑦ ᑲᑎᒪᔨᓂᑦ ᓄᓇᓕᖕᓄᓪᓗ ᑲᑎᒪᔨᒋᔭᐅᔪᓂᑦ ᖁᓕᓂᑦ ᐊᕕᒃᓯᒪᓂᕆᔭᐅᔪᓂᑦ ᐱᖓᓱᓂᓪᓗ ᐅᑭᐅᖅᑕᖅᑐᒥ ᐊᕕᒃᓯᒪᓂᕆᔭᐅᔪᓂᑦ ᐊᒻᒪᒃᑲᓐᓂᖅ ᑲᓇᑕᓕᒫᒥ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᒋᔭᐅᔪᓄᑦ. ᐃᓚᒋᔭᐅᓪᓗᓂ ᑲᔪᓰᓐᓇᖅᑐᒧᑦ ᑐᕌᕆᔭᖓᓄᑦ ᐱᐅᓯᒋᐊᖅᑎᑦᑎᓇᔭᕐᓂᕐᒥᒃ ᖃᓄᕆᑦᑐᕈᓘᔮᓗᖕᓂᒃ ᒪᓕᒋᐊᖃᖅᐸᒃᑐᓂᒃ ᑲᓇᑕᒥ, ᑲᓇᑕᒥ ᑲᑐᔾᔨᖃᑎᒌᓄᑦ ᐃᓚᒋᔭᐅᔪᓂᒃ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ ᖃᔅᓯᑲᓪᓚᖕᓂᒃ ᒪᓕᒐᓕᕆᕙᒃᑐᓂᒃ ᑭᓯᐊᓂ ᒪᓕᒐᓕᕆᔨᒻᒪᕆᐅᙱᑦᑐᓂᒃ ᑲᓇᑕᒥ ᑲᑐᔾᔨᖃᑎᒌᓄᑦ ᐃᓚᒋᔭᐅᔪᓂᒃ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ.

ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑕᐅᓪᓗᑎᒃ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ ᑲᑎᒪᓂᕆᔭᐅᓲᑦ, ᐊᕐᕌᒍᓕᒫᖅᓯᐅᑎᓂᒃ ᑲᑎᒪᓂᕆᔭᐅᓲᑦ ᐊᒻᒪ ᐃᓕᓐᓂᐊᖅᑕᐅᓲᓂᒃ ᐱᕕᒃᓴᑦᑎᐊᕙᐅᓲᖑᕗᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᓄᑦ ᑲᑎᒪᔨᐅᖃᑕᐅᔪᓄᑦ ᑐᓴᐅᒪᑎᑕᐅᑦᑎᐊᕈᓐᓇᓲᖑᖕᒪᑕ ᒫᓐᓇᒧᓪᓗ ᐱᔪᓂᒃ ᑐᓴᐅᒪᓲᖑᓪᓗᑎᒃ ᐱᓕᕆᐊᖑᓪᓚᕆᓲᓂᒃ ᐱᔭᐅᔪᒪᓲᓂᒡᓗ ᐆᒻᒪᖅᑯᑎᓕᕆᔾᔪᓯᕐᓂᒃ.


ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑲᑎᒪᔨᐅᖃᑕᐅᔪᑦ ᐃᓚᒋᔭᐅᖃᑕᐅᕗᑦ ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑦᑕᐅᓪᓗᑎᒃ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ ᐃᓕᓐᓂᐊᖅᑐᓕᕆᔨᒃᑯᑦ ᐊᒻᒪ ᒪᓕᒐᓕᕆᔨᒃᑯᑦ ᑲᑎᒪᔨᕋᓛᖏᓐᓄᑦ. ᑲᑎᒪᔨᑦ ᐃᓕᓐᓂᐊᖅᐸᓪᓕᐊᖏᓐᓇᖅᑎᓪᓗᒋᑦ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᑭᒡᒐᖅᑐᖅᑕᐅᖃᑦᑕᖅᑐᑦ ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑕᐅᕗᑦ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ ᐊᕐᕌᒍᓕᒫᖅᓯᐅᑎᓄᑦ ᐱᔾᔪᑎᓄᑦ ᔭᓄᐊᕆᑕᒫᑦ, ᓄᓇᕐᔪᐊᕐᒥ ᑲᑎᒪᓂᖃᖃᑦᑕᖅᑐᑦ ᒪᐃᒥ ᐊᕕᑦᑐᖅᓯᒪᔪᓂᑦ ᓄᓇᕗᒻᒥᓪᓘᓐᓃᑦ, ᐊᒻᒪ ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑕᐅᕗᑦ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᓄᑦ ᐊᕐᕌᒍᓕᒫᖅᓯᐅᑎᖓᓐᓂᑦ. 2022−ᒥ ᑲᑎᒪᓂᓕᒫᑦ ᖃᕆᑕᐅᔭᒃᑯᑦ ᑲᑎᒪᔾᔪᑕᐅᔪᐃᓐᓇᐅᓚᐅᖅᐳᑦ.

ᑲᓇᑕᒥ ᑲᑐᔾᔨᖃᑎᒌᑦ ᐃᓚᒋᔭᐅᖃᑕᐅᓪᓗᑎᒃ ᐃᓄᖕᓄᑦ ᐆᒻᒪᖅᑯᑎᓕᕆᔨᒃᑯᑦ ᑲᑎᒪᔨᑦ ᑲᑎᒪᓂᖏᑦ ᑲᑎᒪᖃᑎᒌᓲᖑᕗᑦ ᑲᑎᒪᔨᐅᖃᑕᐅᔪᓕᒫᑦ ᑲᓇᑕᒥᙶᕈᓘᔭᖅᑐᑦ ᐅᖃᐅᓯᖃᖅᐸᒃᖢᑎᒃ ᐱᓕᕆᐊᖑᓯᒪᔪᓂᒃ ᐱᔾᔪᑕᐅᔪᓂᒡᓗ ᐊᒃᑐᐃᔾᔪᑕᐅᓲᓂᒃ ᐊᐅᓚᔾᔭᒋᐊᖅᑎᓄᑦ ᓄᓇᓕᖕᓂ.

1. **2023−ᒧᑦ ᖃᓅᓛᕐᒪᖔᑦ ᑕᑯᙳᐊᕐᓂᖅ**

2023 ᓂᕆᐅᒋᑦᑎᐊᖅᐸᕗᑦ, ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᕿᒥᕐᕈᐃᓐᓇᖃᑦᑕᕐᓂᐊᖅᐳᑦ ᐱᖁᔨᕗᖔᓕᐅᖅᐸᒡᓗᑎᒡᓗ ᐃᒃᐱᒋᓗᒋᑦ ᑐᒃᓯᕋᐅᑕᐅᓯᒪᔪᑦ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᑦ ᒥᓂᔅᑕᖓᓐᓂᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓄᑦ, ᓂᕆᐅᒋᔭᐅᓪᓗᑎᒃ ᐅᓪᓗᐃᑦ ᐅᖅᓱᐊᓗᖕᒧᑦ ᐊᑭᖓᓄᑦ ᐱᔪᓐᓇᐅᑎᖃᕐᕕᖓᓐᓂᒃ. ᐆᒻᒪᖅᑯᑎᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓂᕆᐅᒃᐳᑦ ᑐᒃᓯᕋᐅᑎᓂᒃ ᖁᓪᓕᖅ ᐆᒻᒪᖅᑯᑎᓕᕆᔨᒃᑯᓐᓂ ᓄᑖᙳᕆᐊᖅᑕᐅᔪᑦ/ᐊᓯᔾᔨᖅᑕᐅᔪᑦ ᐊᐅᓚᐅᑎᖃᕐᕕᖕᓂ, ᓇᖕᒥᓂᖅ ᐊᐅᓚᔪᓐᓇᐅᑎᓕᖕᓄᑦ ᐋᖅᑭᒋᐊᖅᑕᐅᔪᑦ ᐋᖅᑭᒋᐊᖅᑕᐅᔪᑦ, ᐊᒻᒪ ᐅᖅᓱᐊᓗᖕᒧᑦ ᐊᑭᖏᓐᓄᑦ ᓱᕐᕋᔾᔭᐃᒃᑯᑎᑦ.

**ᑭᒡᒐᖅᑐᖅᖢᒋᑦ ᐆᒻᒪᖅᑯᑏᑦ ᐊᑭᖏᓐᓂᒃ ᕿᒥᕐᕈᔩᑦ ᑲᑎᒪᔨᖏᑦ ᓄᓇᕗᒻᒥ**



\_\_\_\_\_\_\_\_\_\_\_\_\_\_\_\_\_\_\_\_\_\_

**ᐅᓪᓗᖓ: ᐄᐳᓗ 12, 2023**

**ᒫᓂᑲ ᐃᐅᓪ−ᑲᓇᔪᖅ, ᐃᒃᓯᕙᐅᑕᖅ**